CELEX: 62018TN0197
Language: da
Date: 2018-03-16 00:00:00
Title: Sag T-197/18: Sag anlagt den 16. marts 2018 — JV Voscf m.fl. mod Rådet m.fl.

4.6.2018   
            
            
               DA
            
            
               Den Europæiske Unions Tidende
            
            
               C 190/34
            
         Sag anlagt den 16. marts 2018 — JV Voscf m.fl. mod Rådet m.fl.
   (Sag T-197/18)
   (2018/C 190/57)
   Processprog: engelsk
   
      Parter
   
   
      Sagsøgere: JV Voscf LTD (Limassol, Cypern) og 9 andre (ved barrister P. Tridimas og advokaterne K. Kakoulli, P. Panayides og C. Pericleous)
   
      Sagsøgte: Rådet for Den Europæiske Union, Europa-Kommissionen, Den Europæiske Centralbank, Eurogruppen og Den Europæiske Union
   
      Sagsøgernes påstande
   
   
               —
            
            
               De sagsøgte tilpligtes at betale de beløb, der fremgår af bilaget til denne stævning med tillæg af renter fra den 26. marts 2013 indtil domsafsigelsen.
            
         
               —
            
            
               De sagsøgte tilpligtes at betale sagsomkostningerne.
            
         Subsidiært:
   
               —
            
            
               Det fastslås, at Den europæiske Union og/eller de sagsøgte institutioner har pådraget sig et ansvar uden for kontraktforhold.
            
         
               —
            
            
               Det fastsættes, hvilken procedure der skal følges med henblik på at fastslå det tab, som sagsøgerne faktisk har lidt, og som kan godtgøres.
            
         
               —
            
            
               De sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Det er sagsøgernes opfattelse, at de bail-in-foranstaltninger, som Republikken Cypern har vedtaget, blev indført alene med henblik på gennemførelse af foranstaltninger, som de sagsøgte havde vedtaget, og de blev også godkendt af de sagsøgte institutioner. Det er sagsøgernes opfattelse, at bail-in-ordningen udgør en alvorlig krænkelse, og de har til støtte for deres søgsmål fremsat fire anbringender.
   
               1.
            
            
               Første anbringende vedrører tilsidesættelse af ejendomsretten som beskyttet ved artikel 17, stk. 1, i Den Europæiske Unions charter om grundlæggende rettigheder og artikel 1 i protokol nr. 1 til den europæiske konvention til beskyttelse af menneskerettigheder og grundlæggende frihedsrettigheder.
            
         
               2.
            
            
               Andet anbringende vedrører tilsidesættelse af proportionalitetsprincippet.
            
         
               3.
            
            
               Tredje anbringende vedrører tilsidesættelse af princippet om beskyttelse af de berettigede forventninger.
            
         
               4.
            
            
               Fjerde anbringende vedrører tilsidesættelse af princippet om forbud mod forskelsbehandling.